section_heading: Fosilni ostaci
paragraph_text: Iz perioda kasne jure potiče mnogo gotovo potpunih fosila maniraptoriforma. Archaeopteryx je pronađen u stijenama u Bavarskoj starim između 155 i 150 milijuna godina. Ornitholestes, trudontid WDC DML 110, Coelurus fragilis i Tanycolagreus topwilsoni su poznati iz formacije Morrison u Wyomingu, stare oko 150 milijuna godina. Iz Daohugou biote (stara oko 160 milijuna godina), u koju spadaju Anchiornis i Epidexipteryx, potiču prvi maniraptoriformi. Jedan rod koji možda spada u maniraptoriforme, Eshanosaurus, živio je još i ranije, tijekom rane jure, ali njegova identifikacija je kontroverzna.